รัฐบาลไทย-ข่าวทำเนียบรัฐบาล-กรมเจ้าท่า เดินหน้าบำรุงรักษาร่องน้ำทั่วประเทศ บรรเทาอุทกภัย ภัยแล้ง
วันจันทร์ที่ 10 มกราคม 2565
กรมเจ้าท่า เดินหน้าบํารุงรักษาร่องน้ําทั่วประเทศ บรรเทาอุทกภัย ภัยแล้ง
สร้างความปลอดภัย ส่งเสริมท่องเที่ยวทางน้ํา
กรมเจ้าท่า กระทรวงคมนาคม ได้รับมอบนโยบายจากรัฐบาล และกระทรวงคมนาคม ดําเนินการพัฒนาและบํารุงรักษาร่องน้ําภายในประเทศ ภายใต้ยุทธศาสตร์ชาติ 20 ปี เพื่อสนับสนุนการพัฒนาโครงสร้างพื้นฐานการขนส่งทางน้ํา มีการบูรณาการร่วมกับหน่วยงานที่เกี่ยวข้องในพื้นที่ เพื่อพัฒนาการคมนาคมขนส่งทางน้ํา ตลอดจนการดูแลบํารุงรักษาร่องทางเรือเดิน ทั้งแม่น้ํา ลําคลอง ทะเลสาบ ฯลฯ ซึ่งหากไม่ได้รับการดูแลอย่างทั่วถึง อาจก่อให้เกิดปัญหา หลายด้าน อาทิ การตื้นเขินของแม่น้ํา ทําให้การระบายน้ําหรือกักเก็บน้ําได้ไม่ดี สําหรับในปี 2565 กรมเจ้าท่า ได้เร่งการขุดลอกตามแผนงาน เพื่อให้ประชาชนได้ใช้ประโยชน์จากแม่น้ําได้อย่างเต็มที่ ทําให้สามารถเดินเรือเข้า - ออกได้ตลอดเวลา สามารถเก็บกักน้ําไว้ใช้ในช่วงฤดูแล้ง และสามารถระบายน้ําได้ในฤดูน้ําหลาก รวมถึงการใช้อุปโภคบริโภค การประกอบอาชีพเกษตรกรรม การประมงและการท่องเที่ยว โดยมีสํานักงานพัฒนาและบํารุงรักษาทางน้ํา ซึ่งรับผิดชอบดําเนินการขุดลอกและบํารุงรักษาร่องน้ําครอบคลุมพื้นที่ทั่วประเทศ โดยมีพื้นที่ตั้งสํานักงานอยู่ใน 8 จังหวัด ได้แก่ 1. จังหวัดพระนครศรีอยุธยา 2. จังหวัดนครสวรรค์ 3. จังหวัดตรัง 4. จังหวัดสงขลา 5. จังหวัดจันทบุรี 6. จังหวัดสุราษฎร์ธานี 7. จังหวัดเชียงใหม่ และ 8. จังหวัดขอนแก่น
โครงการขุดลอกแม่น้ําแม่มอก ตําบลทุ่งเสลี่ยม ตําบลเขาแก้ว ตําบลกลางดง ตําบลไทยชนะศึก อําเภอทุ่งเสลี่ยม จังหวัดสุโขทัย แม่น้ําสายสําคัญที่มีความตื้นเขิน ทรุดโทรม เต็มไปด้วยสิ่งกีดขวางทางน้ํา กรมเจ้าท่า ได้ลงพื้นที่สํารวจจากการร้องขอของประชาชนในพื้นที่ โดยได้จัดทําแผนโครงการขุดลอกพัฒนาและบํารุงรักษาทางน้ํา เพื่อฟื้นฟูแม่น้ําแม่มอกให้กลับมาเป็นแหล่งน้ําอุปโภคบริโภคในภาคการเกษตร การประมง และการท่องเที่ยว รวมถึงการเดินทางสัญจรทางน้ํา ตลอดจนรักษาสมดุลของชุมชนและธรรมชาติและสิ่งแวดล้อม โดยในเบื้องต้นได้ดําเนินการแก้ไขความเดือดร้อนโดยการขุดลอกช่วงวิกฤตตื้นเขินจนน้ําไม่สามารถระบายได้สะดวก ทําให้ในปีที่ผ่านมา ซึ่งมีการระบายน้ําลงในลําน้ํามากที่สุดในรอบสิบปีจากอ่างเก็บน้ําแม่มอก แต่ชุมชนทุ่งเสลี่ยมก็รอดพ้นจากอุทกภัยได้จากการขุดลอกให้ ทางน้ํา สามารถระบายได้โดยสะดวก โดยดําเนินการขุดลอกมาแล้วตั้งแต่ ปีงบประมาณ 2562 - 2564 ได้ระยะทาง 10 กิโลเมตร ปัจจุบัน ปีงบประมาณ 2565 ขุดลอกได้ระยะทาง 5 กิโลเมตร คงเหลือระยะทางประมาณ 25 กิโลเมตร เฉพาะบริเวณสภาพแม่น้ํา ที่เสื่อมโทรม ซึ่งที่ผ่านมา ได้รับจากประชาชนเป็นอย่างดีว่าสามารถบรรเทาอุทกภัยในช่วงฤดูน้ําหลากได้อย่างมีประสิทธิภาพ นอกจากนั้นเพื่อให้เป็นการแก้ไขปัญหาอย่างยั่งยืนและครบทุกมิติ กรมเจ้าท่าจึงได้จ้างศึกษาออกแบบเพื่อพัฒนาแม่น้ําแม่มอกให้ครบในทุกมิติ เพื่อเป็นต้นแบบการพัฒนาของแม่น้ําทั่วประเทศ โดยคาดว่าผลการศึกษาจะแล้วเสร็จในปีงบประมาณ 2565 นี้ และจะได้นํามาเป็นแนวทางในการเสนอขอตั้งงบประมาณในปี 2567 ต่อไป
แผนงานโครงการขุดลอกที่สําคัญในปี 2565 ได้แก่งานขุดลอกบํารุงรักษาร่องน้ําเศรษฐกิจให้สามารถเดินเข้าออกร่องน้ําได้ตลอดเวลาอย่างสะดวกและปลอดภัย โดยในปี 2565 นี้ กรมเจ้าท่าได้รับงบประมาณในการดําเนินการในร่องน้ําต่าง ๆ ดังนี้
- ร่องน้ําสงขลา (ร่องนอก) อําเภอเมือง จังหวัดสงขลา
- แม่น้ําโขง บริเวณทางเข้าท่าเทียบเรือเชียงแสนแห่งที่ 2 อําเภอเชียงแสน จังหวัดเชียงราย
- ร่องน้ําบ้านดอน อําเภอเมืองสุราษฏร์ธานี จังหวัดสุราษฎร์ธานี
- ร่องน้ําสมุทรสาคร (ท่าจีน) อําเภอเมืองสมุทรสาคร จังหวัดสมุทรสาคร
- ร่องน้ําปัตตานีและบริเวณที่จอดพักเรือปัตตานี อําเภอเมืองปัตตานี จังหวัดปัตตานี
- ร่องน้ําปากพนัง อําเภอปากพนัง จังหวัดนครศรีธรรมราช
- ร่องน้ําทางเข้าท่าเรือกรุงเทพฯ ร่องที่ 2 อําเภอเมืองสมุทรปราการ จังหวัดสมุทรปราการ
- ร่องน้ําภูเก็ต (ท่าเรือน้ําลึก) อําเภอเมืองภูเก็ต จังหวัดภูเก็ต
นอกจากนี้ ในส่วนของงานดูแลรักษาแม่น้ําตามภารกิจ กรมเจ้าท่ายังได้ดําเนินการศึกษาออกแบบรายละเอียดในการขุดลอกฟื้นฟูแม่น้ําจาง จังหวัดลําปาง เพื่อพิจารณาดําเนินการให้ครบถ้วนในทุกมิติอีกด้วย